அப்படியானால் தாங்கள் என்னை மன்னிக்கவும் என்றான் தெனாலிராமன். பின் ஜோதிடரிடம், “தாங்கள் இன்னும் எத்தனை ஆண்டுகள் வாழ்வீர்கள்” என்று கேட்டான். அதற்கு அச்ஜோதிடரும் ஏதேதோ கணக்குப் பார்த்து விட்டு “இன்னும் குறைந்தது இருபத்தைந்து ஆண்டுகளாவது நன்கு வாழ்வேன்” என்றான். இதைக் கேட்டதுதான் தாமதம், உடனே தெனாலிராமன் தான் தயாராக வைத்திருந்த வாளை உருவி சோதிடனின் தலையை வெட்டி வீழ்த்தினான்.